wannaphong/clean_thaiwikipedia huggingface dataset:
# ลาสต์ไนต์ (เพลงมอร์แกน วอลเลน)
"ลาสต์ไนต์"  เป็นเพลงที่แต่งโดยจอห์น ไบรอน แอชลีย์ กอร์ลีย์ เจคอบ แคเชอร์ ฮินดลิน และไรอัน โฟยทีแซก ขับร้องโดยมอร์แกน วอลเลน นักร้องเพลงคันทรีชาวอเมริกัน เป็นซิงเกิลที่สามจากอัลบัม วันทิงแอตอะไทม์ เพลงขึ้นอันดับหนึ่งบนชาร์ตบิลบอร์ดเพลงคันทรีในเดือนกุมภาพันธ์ 2023

ในชาร์ตวันที่ 18 มีนาคม 2023 "ลาสต์ไนต์" ขึ้นอันดับหนึ่งบนชาร์ตบิลบอร์ดฮอต 100 เพลงแรกของวอลเลน กลายเป็นเพลงคันทรีเพลงแรกที่ขึ้นอันดับหนึ่งนับตั้งแต่เพลง "ออลทูเวล (เทย์เลอส์เวอร์ชัน)" ของเทย์เลอร์ สวิฟต์ เมื่อปี 2021 โดยเพลงคันทรีที่ร้องโดยนักร้องชายเดี่ยวที่เคยขึ้นอันดับหนึ่งล่าสุดคือ "ไอเลิฟอะเรนนีไนต์" ของเอดดี แรบบิตต์ เมื่อปี 1981 เพลงขึ้นดับหนึ่งถึง 14 สัปดาห์ นับถึงชาร์ตวันที่ 17 กรกฎาคม
# ลัสเอสเตรยัส
ลัสเอสเตรยัส  เดิมชื่อ กานัลเดอลัสเอสเตรยัส (Canal de las Estrellas) เป็นสถานีโทรทัศน์ที่เตเลบิซาเป็นเจ้าของ ก่อตั้งขึ้นเมื่อวันที่ 21 มีนาคม พ.ศ. 2494 ในชื่อ XEW-TV

 สัญลักษน์
# โกเตง
โกเตง (เสียชีวิต ค.ศ. 225)  มีชื่อในภาษาจีนกลางว่า เกา ติ้ง  ในบันทึกหฺวาหยางกั๋วจื้อเรียกด้วยชื่อว่า เกา ติ้งยฺเหวียน   ผู้นำชนเผ่าโสฺ่ว (叟族 โสฺ่วจู๋) ในเมืองอวดจุ้น (越巂郡 เยฺว่ซีจฺวิ้น/เยฺว่สุ่ยจฺวิ้น; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในภูมิภาคหนานจง ทางตอนใต้ของมณฑลเอ๊กจิ๋ว รัฐจ๊กก๊กในยุคสามก๊กของจีน

 ประวัติ 
ในปี ค.ศ. 218 ระหว่างที่เล่าปี่นำทัพไปรบกับโจโฉที่เมืองฮันต๋ง (漢中 ฮั่นจง) โกเตงฉวยโอกาสนำกองกำลังไปล้อมอำเภอซินเต้า (新道) ลิเงียมเจ้าเมืองเฉียนเว่ย์ (犍為) จึงยกกำลังไปช่วยเหลือและตีโกเตงแตกพ่าย

ในปี ค.ศ. 223 ยงคีก่อกบฏในภูมิภาคหนานจง สังหารเจิ้ง อ๋าง (正昂) เจ้าเมืองเกียมเหลง (建寧郡 เจี้ยนหนิงจฺวิ้น) จากนั้นสวามิภักดิต่อง่อก๊กโดยการเชิญชวนของชื่อ เซี่ยและส่งเตียวอี้ (張裔 จาง อี้) เจ้าเมืองเกียมเหลงคนใหม่ไปเป็นเชลยของ่อก๊ก ยงคีพยายามยึดเมืองเองเฉียง (永昌郡 หย่งชางจฺวิ้น) จากลิคีและอ้องค้าง (王伉 หวาง ค่าง) แต่ไม่สำเร็จจึงส่งเบ้งเฮ็กไปปลุกระดมชนเผ่าลำมัน (南蠻 หนานหมาน) ให้ร่วมก่อกบฏ โกเตงได้เข้าร่วมการก่อกบฏของยงคี โดยการสังหารกง ลู่ (龔祿) เจ้าเมืองอวดจุ้น และขุนพลเจียว หฺวาง (焦璜)  แล้วประกาศตั้งตนเป็นอ๋อง

ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ล่องตามน้ำจนเข้าเขตเมืองอวดจุ้น โกเตงนำทหารมาสร้างป้อมปราการที่ไถเติง (台登; ปัจจุบันคืออำเภอเหมี่ยนหนิง มณฑลเสฉวน)  ติ้งเจ๋อ (定笮; ปัจจุบันคืออำเภอเหยียนยฺเหวียน มณฑลเสฉวน) และเปย์ฉุ่ย (卑水; ปัจจุบันคืออำเภอเจาเจฺว๋และอำเภอเหม่ย์กู มณฑลเสฉวน) โกเตงพ่ายแพ้ในการรบที่เปย์ฉุ่ยและถูกทหารจ๊กก๊กจับได้ จูกัดเหลียงสั่งประหารชีวิตโกเตง

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 โกเตงมีขุนพลคนหนึ่งชื่องากฟัน (鄂煥 เอ้อ ฮฺว่าน) งากฟันถูกอุยเอี๋ยนขุนพลจ๊กก๊กจับตัวได้ จูกัดเหลียงปฏิบัติต่องากฟันเป็นอย่างดี โกเตงที่เป็นนายของงากฟันจึงรู้สึกสำนักบุญคุณของจูกัดเหลียงเช่นกัน   นอกจากนี้จูกัดเหลียงยังกล่าวกับเหล่าทหารกบฏที่ถูกจับว่า "ทหารของโกเตงจะได้รับการละเว้นโทษตาย ส่วนทหารของยงคีจะต้องถูกฆ่า" และยังเผยแพร่ข้อมูลเท็จทำให้ยงคีผิดใจกับโกเตง โกเตงจึงหักหลักยงคีส่งงากฟันไปสังหารยงคีและจูโพ แล้วรวบรวมกองกำลังทั้งหมดไปสวามิภักดิ์ต่อจ๊กก๊ก จูกัดเหลียงตั้งให้โกเตงเป็นเจ้าเมืองเอ๊กจิ๋ว (益州 อี้โจฺว)สามก๊ก (ซันกั๋วเหยี่ยนอี้) ตอนที่ 87.
# เถียน ซีเวย
เถียน ซีเวย (เกิด 14 ตุลาคม ค.ศ. 1997) เป็นนักแสดงและนางแบบชาวจีน เธอได้รับการยอมรับจากการแสดงบทบาท หลี่ เหว่ย ในละครโทรทัศน์เรื่อง ป่วนรักวิวาห์ว้าวุ่น (2022)

 ประวัติ 
เถียน ซีเวย 田曦微 (Tian Xiwei) เกิดเมื่อวันที่ 14 ตุลาคม 1997 ที่เมืองฉงชิ่ง ประเทศจีน ส่วนสูง 168 เซนติเมตร เธอจบการศึกษาจาก Shanghai Theatre Academy 

 เข้าสู่วงการ 
ในปี 2017 เข้าสู่วงการบันเทิงโดยเป็นพวกงานถ่ายแบบแฟชั่น เดินแบบ และเริ่มมีผลงานการแสดง

ในปี 2018 เริ่มมีผลงานการแสดง ด้วยบทนำในละครวัยรุ่นโรแมนติกเรื่อง Waiting for You in a Long Time ด้วยหน้าตาที่น่ารักทำให้ผู้ชมชาวจีนตั้งฉายาให้เธอว่า "นางฟ้าแห่งรักแรก" นอกจากนี้ยังมีผู้ชมหลายคนบอกว่าเธอหน้าตาคล้ายนางเอกอย่าง จ้าวเหว่ย (Zhao Wei) 

ในปี 2021 เถียนซีเวยก็ได้มีโอกาสแสดงภาพยนตร์เรื่อง Farewell To My Long Past 

ในปีค.ศ. 2022 ก็มีผลงานแสดงนำในละครเรื่อง Ms. Cupid in Love ตำนานรักแม่สื่อจอมวุ่น

 ผลงานการแสดง 
 ซีรีส์ 
 ปี  ชื่อภาษาอังกฤษ/ภาษาไทย ชื่อภาษาจีน ชื่อตัวละคร บทบาท หมายเหตุ2018Waiting For You In A Long Time
รอคุณอยู่เป็นเวลานาน在悠长的时光里等你หลัว ซีนักแสดงนำซับไทย ทาง iQIYI Thailand 2019My True Friend
เพื่อนที่รัก 我的真朋友ซี ฉานนักแสดงสมทบซับไทย ทาง WeTV 2020The Song of Glory 
เพลงรักเพชฌฆาต锦绣长歌 ลู่ หว่านนักแสดงสมทบซับไทยและพากย์ไทย ทาง MONOMAX Lovely Us 
แก๊งป่วนก๊วนคนน่ารัก如此可爱的我们หวง เฉิงจื่อ นักแสดงนำซับไทย ทาง iQIYI Thailand 2021Be My Cat 
สัตว์เลี้ยงของข้าคือองค์ชายแมวเหมียว 我的宠物少将军ซู เสี่ยวเหอนักแสดงนำซับไทยและพากย์ไทย ทาง WeTV และ MONOMAX My Fated Boy 
ปิ๊งรักพี่ข้างบ้าน我的邻居长不大หลี่ เถียนนักแสดงสมทบซับไทยและพากย์ไทย ทาง YOUKU และ True ID 2022Ms. Cupid in Love
ตำนานรักแม่สื่อจอมวุ่น姻缘大人请留步ซ่าง กวนหย่านักแสดงนำซับไทยและพากย์ไทย ทาง YOUKU และ True ID First Love 
วุ่นนัก โจทย์รักแรก初次爱你ลู่ หวันหวั่นนักแสดงนำซับไทยและพากย์ไทย ทาง iQIYI Thailand และ WeTV 2023New Life Begins 
ป่วนรักวิวาห์ว้าวุ่น卿卿日常หลี่ เวยนักแสดงนำซับไทยและพากย์ไทย ทาง iQIYI Thailand Wrong Carriage Right Groom
ชุลมุนรักสลับเกี้ยว花轿喜事 หลี่ อวี้หูนักแสดงนำซับไทย ทาง YOUKU Romance On The Farm 
ฟาร์มรักนักปลูกผัก田耕纪 เหลียน ว่านเอ๋อร์นักแสดงนำซับไทยและพากย์ไทย ทาง iQIYI Thailand 2024In Between 
ก่อนหนอนไหมกลายเป็นผีเสื้อ半熟男女เหอ จือหนานนักแสดงนำซับไทย ทาง True ID และ Viu2024Guardians Of The Dafeng
ผู้พิทักษ์รัตติกาลแห่งต้าฟ่ง大奉打更人หลิน อันนักแสดงนำซับไทยและพากย์ไทยทาง WeTV Moonlit Reunion 子夜归 อู่ เจินนักแสดงนำรอออกอากาศLow IQ Crime低智商犯罪 หลี่ เชียนนักแสดงนำรอออกอากาศChasing Jade逐玉ฝาน ฉางอวี้นักแสดงนำรอออกอากาศ

ภาพยนตร์
 ปี ชื่อภาพยนตร์ภาษาอังกฤษ/ไทย ชื่อภาพยนตร์ภาษาจีน ชื่อตัวละคร หมายเหตุ2021Farewell To My Long Past ลู่ ซี
# สภาผู้แทนราษฎรดอมินีกา
สภาผู้แทนราษฎร  เป็นสภานิติบัญญัติของประเทศดอมินีกา ก่อตั้งขึ้นโดยหมวดที่สามของรัฐธรรมนูญแห่งดอมินีกา และร่วมกับประธานาธิบดีดอมินีกา ถือเป็น รัฐสภา ของประเทศดอมินีกา สภาผู้แทนราษฎรของประเทศดอมินีกามีสภาเดียว ประกอบด้วยสมาชิกสภาผู้แทนราษฎร 21 คน วุฒิสมาชิก 9 คน และอัยการสูงสุดเป็นสมาชิกโดยตำแหน่ง ประธานสภาจะกลายเป็นสมาชิกคนที่สามสิบสองหากได้รับเลือกจากสมาชิกภายนอกสภา

สมาชิกสภาผู้แทนราษฎรจะได้รับการเลือกตั้งโดยตรงในเขตเลือกตั้งที่มีสมาชิกคนเดียวโดยใช้ระบบเสียงข้างมาก (หรือระบบก่อนหลัง) เป็นวาระห้าปี สมาชิกสภาผู้แทนราษฎรจะเป็นผู้ตัดสินใจว่าสมาชิกวุฒิสภาจะได้รับเลือกโดยการลงคะแนนหรือแต่งตั้ง  หากมีการแต่งตั้ง ประธานาธิบดีจะเลือกบุคคล 5 คน ตามคำแนะนำของนายกรัฐมนตรี และ 4 คนโดยคำแนะนำของผู้นำฝ่ายค้าน ซึ่งในรัฐสภาชุดปัจจุบันใช้การแต่งตั้งวุฒิสมาชิก

คณะรัฐมนตรีจะได้รับการแต่งตั้งจากสมาชิกรัฐสภา แต่สมาชิกวุฒิสภาจะเป็นสมาชิกของคณะรัฐมนตรีได้ไม่เกินสามคน
# ยงคี
ยงคี (เสียชีวิต ค.ศ. 225)  มีชื่อในภาษาจีนกลางว่า ยง ข่าย  เป็นผู้นำชนเผ่าในภูมิภาคหนานจง ทางตอนใต้ของมณฑลเอ๊กจิ๋ว รัฐจ๊กก๊กในยุคสามก๊กของจีน

 ประวัติ 
ยงคีสืบเชื้อสายจากยง ฉื่อ (雍齒) ขุนพลในรัชสมัยของจักรพรรดิฮั่นโกโจ (漢高祖 ฮั่นเกาจู่) จักรพรรดิผู้ก่อตั้งราชวงศ์ฮั่น呂凱的《答雍闓檄》有“曩者將軍先君雍侯”一句。

ในปี ค.ศ. 223 หลังเล่าเจี้ยงเสียชีวิต據《三國志·劉二牧傳》：璋卒，南中豪率雍闓據益郡反，附於吳。 และเล่าปี่จักรพรรดิแห่งจ๊กก๊กสวรรคต ยงคีจึงก่อกบฏในภูมิภาคหนานจงต่อต้านจ๊กก๊ก《三國志·蜀志十三·李恢傳》：……先主薨，高定恣睢於越巂，雍闓跋扈於建寧，朱褒反叛於牂牁。……《三國志·後主傳》：（建興元年夏）先是，益州郡有大姓雍闓反，流太守張裔於吳，據郡不賓，越巂夷王高定亦背叛。 ยงคีสังหารเจิ้ง อ๋าง (正昂) เจ้าเมืองเกียมเหลง (建寧郡 เจี้ยนหนิงจฺวิ้น; ปัจจุบันอยู่บริเวณนครฉฺวี่จิ้ง มณฑลยูนนาน) ที่จ๊กก๊กแต่งตั้ง และจับตัวเตียวอี้ (張裔 จาง อี้) เจ้าเมืองเกียมเหลงคนใหม่เป็นตัวประกัน《三國志·蜀志十一·張裔傳》：先是，益州郡殺太守正昂，耆率雍闓恩信著於南土，使命周旋，遠通孫權。乃以裔為益州太守，徑往至郡。闓遂趦趄不賓，假鬼教曰：「張府君如瓠壺，外雖澤而內實麤，不足殺，令縛與吳。」於是遂送裔於權。 ลิเงียมขุนพลจ๊กก๊กเขียนจดหมายถึงยงคีทั้งหมด 6 ฉบับเพื่อห้ามไม่ให้ยงคีก่อกบฏ แต่ยงคีตอบกลับด้วยความหยิ่งยโสว่า "ข้าได้ยินว่าฟ้าไม่อาจมีตะวันสองดวง ดินไม่อาจมีเจ้าผู้ปกครองสองคน บัดนี้แผ่นดินถูกแบ่งออกเป็นสาม ระบบปฏิทินมีอยู่สามระบบ ผู้อยู่ห่างไกลจึงสับสน ไม่รู้ว่าควรจะภักดีกับใคร"(都護李嚴與闓書六紙，解喻利害，闓但答一紙曰：「蓋聞天無二日，土無二王，今天下鼎立，正朔有三，是以遠人惶惑，不知所歸也。」其桀慢如此。) จดหมายเหตุสามก๊ก เล่มที่ 43.

ด้วยการเชิญชวนของชื่อ เซี่ยและขุนพลง่อก๊กเปาจิด《三國志》【《吳志四·士燮傳》：……燮又誘導益州豪姓雍闓等，率郡人民使遙東附……】【《吳志七·步騭傳》：……益州大姓雍闓等殺蜀所署太守正昂，與燮相聞，求欲內附。騭因承製遣使宣恩撫納……】 ยงคีจึงตกลงที่จะภักดีต่อง่อก๊ก แล้วส่งตัวเตียวอี้ไปเป็นเชลยของซุนกวนผู้ปกครอง่อก๊กเพื่อแสดงความจริงใจ《三國志·蜀志十一·張裔傳》：先是，益州郡殺太守正昂，耆率雍闓恩信著於南土，使命周旋，遠通孫權。乃以裔為益州太守，徑往至郡。闓遂趦趄不賓，假鬼教曰：「張府君如瓠壺，外雖澤而內實麤，不足殺，令縛與吳。」於是遂送裔於權。  ซุนกวนจึงตั้งให้ยงคีเป็นเจ้าเมืองเองเฉียง《呂凱傳》：闓又降於吳，吳遙署闓為永昌太守。 (永昌郡 หย่งชางจฺวิ้น; ครอบคลุมพื้นที่บางส่วนทางตะวันตกของมณฑลยูนนานในปัจจุบัน) ซึ่งเวลานั้นรักษาโดยขุนนางของจ๊กก๊กคือลิคี (呂凱 ลฺหลี่ ข่าย) และอ้องค้าง (王伉 หวาง ค่าง) เมื่อยงคีเดินทางเพื่ออ้างสิทธิ์ควบคุมเมืองเองเฉียง ลิคีและอ้องค้างปฏิเสธที่จะยอมรับความชอบธรรมของยงคี ทั้งคู่นำข้าราชการและราษฎรในท้องถิ่นต่อต้านยงคีและป้องกันไม่ให้ยงคีเข้าเมืองเองเฉียง ยงคีจึงเขียนจดหมายเข้าไปในเมืองเองเฉียงหลายครั้ง พยายามโน้มน้าวว่าตนเป็นเจ้าเมืองอย่างถูกต้อง แต่ลิคีหักล้างคำกล่าวอ้างของยงคี และสามารถควบคุมเมืองเองเฉียงได้อย่างมั่นคงเพราะผู้คนในเมืองเองเฉียงต่างยกย่องและไว้ใจลิคีเป็นอย่างสูง(... 而郡太守改易，凱與府丞蜀郡王伉帥厲吏民，閉境拒闓。闓數移檄永昌，稱說云云。凱荅檄曰：「天降喪亂， ... 惟將軍察焉。」凱威恩內著，為郡中所信，故能全其節。) จดหมายเหตุสามก๊ก เล่มที่ 43.

หลังจากยึดเมืองเองเฉียงจากลิคีและอ้องค้างไม่สำเร็จ《呂凱傳》：凱與府丞蜀郡王伉帥厲吏民，閉境拒闓。 ยงคีจึงส่งเบ้งเฮ็กผู้นำท้องถิ่นที่มีอิทธิพลในภูมิภาคหนานจงให้ไปปลุกระดมชนเผ่าลำมัน (南蠻 หนานหมาน) ให้ร่วมก่อกบฏต่อต้านการปกครองของจ๊กก๊ก นอกจากนี้จูโพ เจ้าเมือง (太守 ไท่โฉฺ่ว) แห่งเมืองโคกุ้น (牂柯郡 จางเคอจฺวิ้น; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว) และโกเตง ผู้นำชนเผ่าโสฺ่ว (叟族 โสฺ่วจู๋) ในเมืองอวดจุ้น (越巂郡 เยฺว่ซีจฺวิ้น/เยฺว่สุ่ยจฺวิ้น; อยู่บริเวณนครซีชาง มณฑลเสฉวนในปัจจุบัน) ก็มาเข้าร่วมในการก่อกบฏด้วย

ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ยงคีถูกสังหารในที่รบ กล่าวกันว่ายงคีถูกสังหารโดยผู้ใต้บังคับบัญชาของโกเตง(及丞相亮南征討闓，旣發在道，而闓已為高定部曲所殺。) จดหมายเหตุสามก๊ก เล่มที่. 43.
# เขตชำระเงิน
ในการเดินทางระบบราง เขตชำระเงิน คือเขต "ภายใน" ของสถานีรถไฟ ในการเข้าถึงเขตชำระเงินนี้จะต้องมีตั๋วหรือบัตรผ่านเพื่อผ่านประตู จุดประสงค์หลักของการมีเขตชำระเงินคือเพื่อแยกชานชาลาออกจากทางออกสถานี เพื่อให้แน่ใจว่าผู้โดยสารจะต้องจ่ายค่าโดยสารก่อน/หลังการโดยสาร ในบางสถานที่จะใช้คำอื่นแทนศัพท์  เช่น สถานีรถไฟในสหราชอาณาจักรใช้ศัพท์ 

เขตชำระเงินมีลักษณะคล้ายกับ "เขตการบิน"  ในท่าอากาศยาน เพียงแต่ในเขตชำระเงินจำเป็นต้องใช้เพียงบัตรโดยสารเท่านั้น ยกเว้นในการเดินทางระบบรางระหว่างประเทศ ที่ต้องผ่านการตรวจหนังสือเดินทางก่อนเข้าสู่เขตดังกล่าว ทั้งนี้ ในระบบขนส่งมวลชนเร็วบางแห่ง มีข้อห้ามมิให้ผู้โดยสารรับประทานอาหารและเครื่องดื่มในเขตชำระเงินของทุกสถานี
# กองทัพสวิส
กองทัพสวิส (, ,) เป็นกำลังทางทหารของประเทศสวิตเซอร์แลนด์ ประกอบด้วยกำลังทางบกและกำลังทางอากาศ ระบบของกองทัพสวิสมีพลทหารประจำการจำนวนไม่มาก กำลังพลส่วนใหญ่เป็นพลอาสาซึ่งมีอายุ 19 ถึง 34 ปี (บางกรณีอาจถึง 50 ปี) และเนื่องจากสวิตเซอร์แลนด์มีธรรมเนียมวางตัวเป็นกลางอย่างยาวนาน กองทัพสวิตจึงไม่เคยเข้าร่วมความขัดแย้งในประเทศอื่น อย่างไรก็ตาม กองทัพสวิสเข้าร่วมในภารกิจรักษาสันติภาพระหว่างประเทศ และเป็นสมาชิกโครงการความร่วมมือเพื่อสันติของเนโทFrontières entre police et armée , Cahier du GIPRI, n° 2, 2004

โครงสร้าง
โครงสร้างของกองทัพสวิสตั้งแต่ปี 2018; กองทัพสวิตอยู่ภายใต้การบังคับบัญชาของ "ผู้บัญชาการกองทัพ"  ซึ่งมีหน้าที่รายงานต่อรัฐมนตรีว่าการกระทรวงกลาโหม ป้องกันพลเรือน และกีฬา และรายงานต่อคณะมนตรีสมาพันธรัฐสวิส 

ในยามสงบ ผู้บัญชาการกองทัพเป็นนายทหารยศพลโท แต่ในยามศึกสงครามหรือวิกฤตการณ์ รัฐสภาอาจแต่งตั้งนายทหารยศพลเอก ดำรงตำแหน่งผู้บัญชาการสูงสุดกองทัพ 

 ผู้บัญชาการกองทัพ, อยู่ในแบร์น
20px ศูนย์ยุทธนาธิการ , อยู่ในแบร์น
 20px ศูนย์ยุทธศึกษา , อยู่ในแบร์น
 องค์การสนับสนุนการบังคับบัญชา , อยู่ในแบร์น
 องค์การส่งกำลังบำรุงกองทัพ , อยู่ในแบร์น
 ส่วนเสนาธิการกองทัพ , อยู่ในแบร์น
# ชื่อ เซี่ย
ชื่อ เซี่ย  (ค.ศ. 137–226) ชื่อรอง เวย์เยี่ยน  มีชื่อในภาษาเวียดนามว่า สี เญี้ยป  เป็นขุนพล นักการเมือง และขุนศึกชาวจีนที่มีชีวิตในยุคราชวงศ์ฮั่นตะวันออกและต้นยุคสามก๊กของจีน ชื่อ เซี่ยรับราชการเป็นเป็นเจ้าเมืองของเมืองเกาจี (交趾 เจียวจื่อ) ซึ่งปัจจุบันคือตอนเหนือของประเทศเวียดนาม บันทึกประวัติศาสตร์ในศตวรรษที่ 3 จดหมายเหตุสามก๊ก (ซานกั๋วจื้อ) เป็นแหล่งข้อมูลหลักของจีนที่เกี่ยวข้องชีวประวัติของชื่อ เซี่ย ชื่อ เซี่ยส่งเสริมศาสนาพุทธตลอดชีวิต หลังจากชื่อ เซี่ยเสียชีวิต ชาวเวียดนามได้เล่าขานตำนานมากมายเกี่ยวกับชื่อ เซี่ย และยกย่องในฐานะ สีเวือง (Sĩ Vương ราชาสี; 士王 ชื่อหวาง) ในบางวัด

 ภูมิหลังครอบครัวและประวัติช่วงต้น 

 ในฐานะขุนศึกในมณฑลเกาจิ๋ว 

 ในฐานะเจ้าประเทศราชของง่อก๊ก 

 ครอบครัว 

 ความนับถือ "ราชาสี" ในเวียดนาม
# สโมสรฟุตบอลพัทยา ยูไนเต็ด
สโมสรฟุตบอลพัทยา ยูไนเต็ด เป็นสโมสรฟุตบอลตัวแทนจากเมืองพัทยา จังหวัดชลบุรี โดยอาจหมายถึง
 สโมสรฟุตบอลพัทยา ยูไนเต็ด (ก่อตั้ง พ.ศ. 2551) – สโมสรเดิมก่อนเปลี่ยนแปลงเป็น สโมสรฟุตบอลสมุทรปราการ ซิตี้ ใน พ.ศ. 2562
 สโมสรฟุตบอลพัทยา ยูไนเต็ด (ก่อตั้ง พ.ศ. 2566) – สโมสรในไทยลีก 2 เปลี่ยนชื่อจาก สโมสรฟุตบอลพัทยา ดอลฟินส์ ยูไนเต็ด ใน พ.ศ. 2566
# ถนนบางขุนนนท์
ถนนบางขุนนนท์ ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เริ่มตั้งแต่แยกบางขุนนนท์ที่ตัดกับถนนจรัญสนิทวงศ์ ตัดกับคลองชักพระ จากนั้นเชื่อมต่อกับถนนชัยพฤกษ์

แต่เดิมบริเวณถนนบางขุนนนท์เป็นพื้นที่สวนมานาน ถือเป็นสวนผลไม้ที่มีชื่อเสียงในกรุงเทพมหานครโดยเฉพาะทุเรียน

ต้นถนนบางขุนนนท์เป็นที่ตั้งของตลาดบางขุนนนท์ ขายทั้งของสด ของแห้ง อาหารการกินต่าง ๆ รวมถึงข้าวของเครื่องใช้นานาชนิด ตลอดสองข้างทางบนถนนบางขุนนนท์ มีร้านรวงเรียงราย รวมถึงมีร้านอาหาร โดยเฉพาะมีร้านก๋วยเตี๋ยวจำนวนมากจนได้ชื่อว่าเป็น "ถนนเส้นก๋วยเตี๋ยว" เช่น ร้านก๋วยเตี๋ยวเครื่องในหมูใบตำลึงตั้งอยู่เชิงสะพานชักพระ ตรงข้ามกรมบังคับคดี ที่ร้านนี้ขึ้นมาบนบกเมื่อ พ.ศ. 2510 ก๋วยเตี๋ยวตำลึงนายอ้วนบางขุนนนท์ เดิมพายเรือขายในคลองชักพระ จนเมื่อ พ.ศ. 2519 ได้เริ่มมาเปิดตึกขาย
 

นอกจากนั้นยังเป็นที่ตั้งของวัดหลายวัด ได้แก่ วัดใหม่ (ยายแป้น) วัดศรีสุดาราม วัดบางขุนนนท์ วัดภาวนาภิรตาราม และวัดเจ้าอาม

ถนนบางขุนนนท์มีรถประจำทางสายที่ผ่านคือ 57 และ 79 และยังมีบริการรถสองแถวเล็กวิ่ง บริเวณแยกบางขุนนนท์เป็นที่ตั้งของสถานีบางขุนนนท์หนึ่งในสถานีสายสีน้ำเงิน ช่วงเตาปูน–ท่าพระ และในอนาคตรถไฟฟ้าสายสีนํ้าเงินสถานีบางขุนนนท์เชื่อมต่อกับรถไฟฟ้าสายสีส้มช่วงตะวันตก บางขุนนนท์-ศูนย์วัฒนธรรมแห่งประเทศไทย สามารถเปลี่ยนไปใช้บริการรถไฟฟ้าสายสีส้มตะวันตกได้ และรถไฟฟ้าชานเมือง สายนครวิถี เชื่อมต่อกับรถไฟฟ้าทั้ง 2 สาย สามารถเปลี่ยนไปใช้บริการรถไฟฟ้าชานเมือง สายนครวิถีได้
# โร่วเจียหมัว
โร่วเจียหมัวหรือโรวกาหมัว  เป็นอาหารข้างถนนที่มีต้นกำเนิดมาจากอาหารของมณฑลฉ่านซี และรับประทานกันอย่างกว้างขวางทั่วทั้งประเทศจีน ในสหรัฐบางครั้งเรียก "แฮมเบอร์เกอร์จีน"

เนื้อสัตว์ส่วนใหญ่มักเป็นเนื้อหมูตุ๋นเป็นเวลาหลายชั่วโมงในซุปที่มีเครื่องเทศและเครื่องปรุงมากกว่า 20 ชนิด แม้ว่าจะสามารถใช้เครื่องเทศเพียงไม่กี่ชนิด (ซึ่งผู้ขายส่วนใหญ่มักทำ) แต่เนื้อที่ได้ก็จะมีรสชาติน้อยลง

นอกจากนี้ยังมีทางเลือกอื่นๆ ให้เลือกอีกด้วย ตัวอย่างเช่น ในพื้นที่มุสลิมในซีอานเนื้อสัตว์มักจะเป็นเนื้อวัว (ปรุงรสด้วยยี่หร่าและพริกไทย) และในมณฑลกานซู่มักจะเป็น เนื้อ แกะ จากนั้นจึงสับหรือบดเนื้อแล้วยัดไส้ใน "ไป๋จีโม่" ซึ่งเป็น ขนมปังแผ่นแบนชนิดหนึ่งไป๋จีโม่แท้ทำจากแป้งสาลีผสมยีสต์แล้วนำไปอบในเตาดินเผา แต่ปัจจุบันในหลายพื้นที่ของจีน ทำไป๋จีโม่ในกระทะ ทำให้มีรสชาติที่แตกต่างอย่างมากจากแบบที่อบในเตาดินเผา ขึ้นอยู่กับประเภทของเครื่องเทศที่ใช้ในการปรุงเนื้อสัตว์และวิธีการทำขนมปัง รสชาติของโรเจียโม่จะแตกต่างกันอย่างมากจากผู้ขายหนึ่งไปยังอีกผู้ขายหนึ่ง โรเจียโม่ไม่ใช่อาหารมื้อสมบูรณ์และมักขายในรูปแบบคอมโบกับเหลียงผี พบได้โดยมีการปรับเปลี่ยนตามภูมิภาคต่างๆ ทั่วประเทศจีน

โร่วเจียหมัว ถือเป็นอาหารจีนที่เทียบเท่ากับแฮมเบอร์เกอร์และแซนด์วิชเนื้อแบบตะวันตก โร่วเจียหมัว ถือเป็นแฮมเบอร์เกอร์ประเภทที่เก่าแก่ที่สุดชนิดหนึ่งในโลก เนื่องจากขนมปังหรือ "mo" ย้อนกลับไปถึงราชวงศ์ฉิน  (221–206 ปีก่อนคริสตกาล) และเนื้อย้อนกลับไปถึงราชวงศ์โจว (1,045–256 ปีก่อนคริสตกาล) อย่างไรก็ตาม เนื่องจากผู้คนทั่วโลกได้ยัดเนื้อไว้ในขนมปังมานานหลายศตวรรษ จึงไม่ทราบว่าทำขึ้นที่ไหนเป็นครั้งแรก
# สรรเพชญ บุญญามณี
สรรเพชญ บุญญามณี (เกิด 1 กุมภาพันธ์ พ.ศ. 2533) เป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ เป็นบุตรนิพนธ์ บุญญามณี อดีตรัฐมนตรีช่วยว่าการกระทรวงมหาดไทย

 ประวัติ 
สรรเพชญ เกิดเมื่อวันที่ 1 กุมภาพันธ์ พ.ศ. 2533 เป็นบุตรนายนิพนธ์ บุญญามณี และนางกัลยา บุญญามณี ด้านครอบครัวสมรสกับอภิญญา บุญญามณี มีบุตร 2 คนเปิดเซฟ 'ลูกชายนิพนธ์' อู้ฟู่ 236 ล้าน 'สุขสมรวย' 125 ล้าน เป็นเจ้าหนี้ 'วิฑูรย์ ' 30 ล้าน สำเร็จการศึกษาระดับปริญญาตรี สาขาธุรกิจระหว่างประเทศ จากวิทยาลัยนานาชาติ มหาวิทยาลัยมหิดล และระดับปริญญาโท ด้านการวางแผนการเงินและการบริหารความมั่งคั่ง จากมหาวิทยาลัยนครแมนเชสเตอร์ (Manchester Metropolitan University) ประเทศอังกฤษผู้แทนฯหน้าใหม่ : ‘เพชร-สรรเพชญ บุญญามณี’ ว่าที่ สส.สงขลา ค่าย ปชป. ฝ่ายค้านก็ช่วยชาติได้

 การทำงาน 
 ด้านธุรกิจ 
เขาเคยเป็นที่ปรึกษา บจก.สยามอินเตอร์เนชั่นแนล ฟู้ด ในช่วงปี พ.ศ. 2555 ถึง พ.ศ. 2566

 ด้านการเมือง 
เขาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 แต่ไม่ได้รับเลือก ก่อนที่จะได้รับเลือกตั้งในครั้งถัดมา (พ.ศ. 2566) ในสังกัดพรรคประชาธิปัตย์

 สมาชิกสภาผู้แทนราษฎร 
สรรเพชญ บุญญามณี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๘, ๑๓ สิงหาคม ๒๕๖๗
# วัดเชิงทะเล
วัดเชิงทะเล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงทะเล อำเภอถลาง จังหวัดภูเก็ต ปัจจุบันมีพระครูสิริพรหมสุนทร (อนุชา อนุชาโต ป.ธ.5) ดำรงตำแหน่งเจ้าอาวาส

วัดเชิงทะเล หรือที่ชาวบ้านเรียกกันว่า วัดตีนเล  ตั้งวัดเมื่อวันที่ 5 เมษายน พ.ศ. 2460 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537 อย่างไรก็ดีวัดน่าจะเก่าแก่กว่านั้นเพราะปรากฏหลักฐานว่า หลวงพ่อปลอดเคยเป็นเจ้าอาวาสประจำอยู่ ณ วัดแห่งนี้ ระหว่าง พ.ศ. 2395–2429 ชื่อเสียงของท่านกล่าวกันว่าท่านมีวิทยาคมมีเวทมนต์คาถาขลังยิ่ง ก่อนที่จะมรณภาพเมื่อ พ.ศ. 2429โดยชาวบ้านได้อัญเชิญอัฐิธาตุของท่านใส่ไว้ในคนโทมีฝาปิดฝังไว้หน้าอุโบสถ (ปัจจุบันมีผู้สร้างบัวเจดีย์บรรจุอัฐิไว้)

ต่อมาในสมัยหลวงพ่อพลับเป็นเจ้าอาวาส ได้สร้างเสนาสนะต่าง ๆ เช่น ปลูกสร้างโรงครัวโรงธรรม ซ่อมแซมกุฎิวิปัสนากัมฐาน สร้างหอฉัน ตลอดจนศาลาการเปรียญและอุโบสถหลังแรก  รวมถึงได้สร้างโรงเรียนวัดเชิงทะเลหรือเปลี่ยนมาเป็นโรงเรียนบ้านเชิงทะเลในปัจจุบัน
# ศักดิ์สิทธิ์ ขาวทอง
ศักดิ์สิทธิ์ ขาวทอง (เกิด 18 มีนาคม พ.ศ. 2537)  เป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ รองโฆษกพรรคประชาธิปัตย์ และที่ปรึกษาสโมสรฟุตบอลสงขลา

 ประวัติ 
ศักดิ์สิทธิ์ เกิดเมื่อวันที่ 18 มีนาคม พ.ศ. 2537 ที่ อำเภอหาดใหญ่ จังหวัดสงขลา เป็นบุตรนายเดชอิศม์ ขาวทอง กับนางจาราณกุมารี กุมแก้ว สำเร็จการศึกษาระดับปริญญาตรี ศิลปศาสตรบัณฑิต สาขาการจัดการโรงแรมและท่องเที่ยว จาก University of Westminster ประเทศอังกฤษศักดิ์สิทธิ์ ขาวทอง ทายาทการเมือง โชว์วิชั่น สงขลาเที่ยวทั้งปี ไม่มีวันหยุด 

ศักดิ์สิทธิ์ อยู่กินกันฉันสามีภริยากับ นางสาวชัยฉัตร เอกอุรุ

 งานการเมือง 
ศักดิ์สิทธิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์และได้รับเลือกรวม 1 สมัย

 สมาชิกสภาผู้แทนราษฎร 
ศักดิ์สิทธิ์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์
 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๗, ๑๓ สิงหาคม ๒๕๖๗
# จูโพ
จูโพ มีชื่อในภาษาจีนกลางว่า จู เปา  เป็นขุนนางของรัฐจ๊กก๊กในยุคสามก๊กของจีน มีตำแหน่งเป็นเจ้าเมืองโคกุ้น ภายหลังเข้าร่วมในการก่อกบฏของยงคีต่อต้านการปกครองของจ๊กก๊ก

 ประวัติ 
จูโพเป็นชาวเมืองจูถี (朱提) มณฑลเอ๊กจิ๋ว ในรัฐจ๊กก๊ก《華陽國志·卷四·南中志》：牂柯郡丞朱提朱褒領太守 รับราชการกับจ๊กก๊กในตำแหน่งเจ้าเมือง (太守 ไท่โฉฺ่ว) ของเมืองโคกุ้น (牂柯郡 จางเคอจฺวิ้น; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว) 

ในปี ค.ศ. 223 ยงคีก่อกบฏในภูมิภาคหนานจง สังหารเจิ้ง อ๋าง (正昂) เจ้าเมืองเกียมเหลง (建寧郡 เจี้ยนหนิงจฺวิ้น) จากนั้นสวามิภักดิต่อง่อก๊กโดยการเชิญชวนของชื่อ เซี่ยและส่งเตียวอี้ (張裔 จาง อี้) เจ้าเมืองเกียมเหลงคนใหม่ไปเป็นเชลยของ่อก๊ก ยงคีพยายามยึดเมืองเองเฉียง (永昌郡 หย่งชางจฺวิ้น) จากลิคีและอ้องค้าง (王伉 หวาง ค่าง) แต่ไม่สำเร็จจึงส่งเบ้งเฮ็กไปปลุกระดมชนเผ่าลำมัน (南蠻 หนานหมาน) ให้ร่วมก่อกบฏ 

เวลานั้นจูกัดเหลียงอัครมหาเสนาบดีแห่งจ๊กก๊กได้ส่งฉาง ฝาง (常房; หรืออีกชื่อคือ 常颀 ฉาง ฉี) ขุนนางผู้ช่วยมณฑลเอ๊กจิ๋ว (益州从事 อี้โจฺวฉงชื่อ) เดินทางไปตรวจการที่เมืองโคกุ้น ฉาง ฝางสงสัยว่าจูโพต้องการเข้าร่วมก่อการกบฏกับยงคี จึงให้จับตัวเหล่าเสมียนของเมืองโคกุ้นมาประหารชีวิตเสีย จูโพโกรธมากจึงสังหารฉาง ฝางและกล่าวหาว่าฉาง ฝางคิดการกบฏ จูกัดเหลียงฟังข้อกล่าวหาของจูโพ จึงสั่งให้นำตัวบุตรชายของฉาง ฝางไปประหารชีวิต และให้เนรเทศเหล่าน้องชายของฉาง ฝางไปยังเมืองอวดจุ้น (越巂郡 เยฺว่ซีจฺวิ้น/เยฺว่สุ่ยจฺวิ้น; อยู่บริเวณนครซีชาง มณฑลเสฉวนในปัจจุบัน)《华阳国志·南中志》：丞相诸葛亮以初遭大丧，未便加兵......从事蜀郡常颀行部南入，以都护李严书晓喻闿。闿答曰：“愚闻天无二日，土无二王。今天下派敝，正朔有三，远人惶惑，不知所归。”其傲慢如此。颀至牂柯，收郡主簿考讯奸。褒因杀颀为乱。《三国志》卷33引《魏氏春秋》：初，益州从事常房行部，闻褒将有异志，收其主簿案问，杀之。褒怒，攻杀房，诬以谋反。诸葛亮诛房诸子，徙其四弟於越隽，欲以安之。 แต่ในท้ายที่สุดจูโพก็เข้าร่วมการกบฏของยงคี 

ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง จูกัดเหลียงแต่งตั้งให้ม้าตงเป็นเจ้าเมืองโคกุ้นและนำกองกำลังเข้าปราบกลุ่มกบฏในเมืองโคกุ้นได้สำเร็จ(先主薨，高定恣睢於越嶲，雍闓跋扈於建寧，朱襃反叛於䍧牱。...與亮聲勢相連。) จดหมายเหตุสามก๊ก เล่มที่ 43. แต่ไม่มีการระบุถึงชะตากรรมของจูโพและไมมีการบันทึกเกี่ยวกับจูโพหลังเข้าร่วมการกบฏของยงคีในหลักฐานทางประวัติศาสตร์

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 จูกัดเหลียงใช้แผนยุแยงให้โกเตงระแวงยงคีและจูโพ โกเตงให้งากฟัน (鄂煥 เอ้อ ฮฺว่าน) ขุนพลใต้บังคับบัญชาไปสังหารยงคีและเข้าสวามิภักดิ์ต่อจูกัดเหลียง จากนั้นจึงอาสาไปจับตัวจูโพเพื่อแสดงความจริงใจ เมื่อโกเตงนำกองทหารไปเจอกับจูโพก็ด่าว่าจูโพคิดทำร้ายตน จูโพไม่รู้เรื่องมาก่อนก็นิ่งอึ้งไปยังไม่ทันได้พูดอะไรก็ถูกงากฟันสังหารสามก๊ก (ซันกั๋วเหยี่ยนอี้) ตอนที่ 87.
# สมยศ พลายด้วง
สมยศ พลายด้วง หรือ โกถึก (เกิด 28 พฤศจิกายน พ.ศ. 2513) เป็นสมาชิกสภาผู้แทนราษฎรจังหวัดสงขลา 1 สมัย รองเลขาธิการพรรคประชาธิปัตย์

 ประวัติ 
สมยศ เกิดเมื่อวันที่ 28 พฤศจิกายน พ.ศ. 2513 ที่ อำเภอกระแสสินธุ์ จังหวัดสงขลา สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จาก มหาวิทยาลัยราชภัฏสงขลา และ ระดับปริญญาโท รัฐประศาสนศาสตรมหาบัณฑิต สาขาการจัดการและการปกครองท้องถิ่น จากมหาวิทยาลัยทักษิณ 

สมยศ อยู่กินกันฉันสามีภริยากับ นางสาวมาลัยทิพย์ ครุอำโพธิ์ มีบุตร-ธิดา 2 คน

 งานการเมือง 
สมยศ เคยทำงานในฐานะหนึ่งในทีมงานให้กับบุคคลทางการเมืองต่างๆ ได้แก่นิพนธ์ บุญญามณี ขณะดำรงตำแหน่ง สส. และ นายกองค์การบริหารส่วนจังหวัดสงขลา, เดชอิศม์ ขาวทอง ขณะดำรงตำแหน่ง สส. และนายไพเจน มากสุวรรณ์ นายกองค์การบริหารส่วนจังหวัดสงขลา 

สมยศ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคประชาธิปัตย์ โดยสามารถเอาชนะทั้งไพร พัฒโน อดีต สส. 2 สมัย จากพรรคภูมิใจไทย และพยม พรหมเพชร อดีต สส. 1 สมัย จากพรรครวมไทยสร้างชาติไปได้

 สมาชิกสภาผู้แทนราษฎร 
สมยศ พลายด้วง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๗, ๑๓ สิงหาคม ๒๕๖๗
# วาแล
วาแล (valet)  คือชายรับใช้ที่คอยปรนนิบัติเจ้านายอย่างใกล้ชิด มีรูปแบบการทำงานคล้ายกับ "เมด" ที่เป็นหญิงรับใช้ วาแลมีหน้าที่หลักเป็นการจัดหาเครื่องแต่งกายให้แก่เจ้านาย ตลอดจนทำงานบ้านเล็ก ๆ ภายในวังหรือคฤหาสน์ที่ตนอาศัยอยู่

ในสมัยกลาง วาแลเปรียบได้กับข้าราชสำนักระดับล่างที่คอยสนองพระคุณของข้าราชสำนักระดับสูง บางทีคนกลุ่มนี้ก็มีความสามารถด้านจิตรกรรมและมักเป็นจิตรกรประจำราชสำนักด้วย ต่อมาอเมริกาได้ใช้คำนี้เรียกกลุ่มคนที่คอยนำรถไปจอดให้แทน

 หน้าที่ของวาแล 
หน้าที่ของวาแลคล้ายคลึงกับพ่อบ้าน (butler) และเมด (maid) คือ ดูแลความเรียบร้อยภายในที่อยู่อาศัยของเจ้านาย แต่ก็มีรายละเอียดมากกว่า ที่สำคัญวาแลจะดูแลปรนนิบัติเจ้านายเป็นรายคนในลักษณะข้ารับใช้ประจำตัว เจ้านายหนึ่งคนจะจ้างวาแลดูแลเป็นรายคนไป ครอบครัวหนึ่งอาจมีวาแลหลายคนคอยรับใช้ตามจำนวนสมาชิกในครอบครัว

หน้าที่หลักของวาแลในฐานะคนสนิทของเจ้านาย มีตั้งแต่การจัดแจงตารางเวลาให้แก่เจ้านาย จัดเตรียมเสื้อผ้าออกงาน จัดการบัญชีและการเงิน บางรายอาจต้องปรนนิบัติเจ้านายในกิจวัตรประจำวัน ไม่ว่าในการอาบน้ำ โกนหนวด หรือขับถ่าย ด้วยความใกล้ชิดนี้เอง บางคนที่จ้างวาแลเข้ามารับใช้ อาจพิศวาสในตัวของบุคคลและตั้งเขาขึ้นเป็นวาแล จะได้อยู่ไม่ห่างกายกัน
# ไจทอน
ไจทอน   เป็นแพลตฟอร์มภาษาไพทอนที่ถูกพัฒนาบนแพลตฟอร์มจาวา เพื่อเพิ่มอำนวยความสะดวกในการใช้ความสามารถภาษาสคริปต์ของไพทอนลงในซอฟต์แวร์จาวาอื่น ๆ การใช้งานสามารถทำได้โดยการติดตั้งจาวาและเรียกไลบรารีของไจธอนซึ่งมาในรูปไบนารีเพื่อใช้งาน